ddrg/super_eurlex huggingface dataset:
Virallinen lehti nro C 117 , 16/04/1998 s. 0076



KIRJALLINEN KYSYMYS P-2841/97 komissiolle esittäjä(t): Roberta Angelilli (NI) (1. syyskuuta 1997) Aihe: Säännönvastaisuudet Italian opetusministeriön tietokoneistamista koskevassa avoimessa tarjouskilpailussa EY:n perustamissopimuksen 85 artiklassa määrätään, että ¨Yhteismarkkinoille soveltumattomia ja kiellettyjä ovat sellaiset yritysten väliset sopimukset, yritysten yhteenliittymien päätökset sekä yritysten yhdenmukaistetut menettelytavat, jotka ovat omiaan vaikuttamaan jäsenvaltioiden väliseen kauppaan ja joiden tarkoituksena on estää, rajoittaa tai vääristää kilpailua yhteismarkkinoilla tai joista seuraa, että kilpailu estyy, rajoittuu tai vääristyy yhteismarkkinoilla¨. Suullisessa kysymyksessä P-1972/97 ((EYVL C 45, 10.2.1998, s. 132. )) komissiolle esitettiin tapaus, jossa 85 artiklaa on kenties rikottu. Kysymyksessä selvitettiin, että Italian opetusministeriö oli antanut tarjouskilpailussa 640 miljardia Italian liiraa palvelujen tietokoneistamista varten tilapäiselle yhteenliittymälle, jonka muodostavat EDS Electronic Data Systems Italia ja FS (Italian valtionrautatiet). FS:n luopuminen yrityksestään Telesistemi Ferroviari elokuussa 1996 valinnan juuri ollessa käynnissä vähensi ilmeisesti FS:n toimintakapasiteettia tietokonealalla ja näin ollen sen osallistuminen avoimeen kilpailuun on herättänyt epäilyjä. Juuri tähän viitattiin valtion oikeusaputoimiston joulukuussa 1996 antamassa lausunnossa, jonka mukaan kyseistä yhteenliittymää ei pidetty kelpoisena osallistumaan kilpailuun. Näyttää siis siltä, että kilpailua on vääristetty myöntämällä sopimus kyseiselle tilapäiselle yhteenliittymälle, joka ei ollut kelpoinen osallistumaan kilpailuun. Voiko komissio selvittää 1. oliko tilapäisellä EDS:n ja FS:n muodostamalla yhteenliittymällä ainoana tavoitteenaan osallistua kyseiseen tarjouskilpailuun ja voiko tämä vaikuttaa komission päätökseen siitä, onko EY:n perustamissopimuksen 85 artiklaa mahdollisesti rikottu? 2. pitääkö se tilapäistä yhteenliittymää sopivana osallistumaan tarjouskilpailuun vai ei? 3. minkä vastauksen se on saanut Italian viranomaisilta tarjouskilpailuja koskevien sääntöjen noudattamisesta ja mikä on sen kanta asiaan? Komission jäsenen Mario Montin komission puolesta antama vastaus (21. lokakuuta 1997) Kyseessä olevasta sopimuksesta ei ole ilmoitettu komissiolle, joten se ei voi esittää mielipidettään sen yhteensopivuudesta EY:n perustamissopimuksen 85 artiklan määräysten kanssa. Yhteistyö toisen yrityksen kanssa tarjouskilpailun voittamiseksi ei kuitenkaan sellaisenaan merkitse 85 artiklassa tarkoitetun kiellon rikkomista. Vain jonkin aikaa sen jälkeen kun komissio vastasi parlamentin jäsenen esittämään kirjalliseen kysymykseen P-1972/97, komissiolle tehtiin Italian opetusministeriön tietokoneistamista koskevaa avointa tarjouskilpailua koskeva valitus. Komissio valmistelee parhaillaan valituksen tekijän toimittamien tietojen perusteella kirjettä Italian viranomaisille. Kirjeessä esitetään yksityiskohtaisia kysymyksiä tästä menettelystä.
Virallinen lehti nro C 117 , 16/04/1998 s. 0013



KIRJALLINEN KYSYMYS E-2358/97 komissiolle esittäjä(t): Undine-Uta Bloch von Blottnitz (V) (10. heinäkuuta 1997) Aihe: EU:n eläinten ja kasvien suojelua koskevan asetuksen 338/97 toimeenpanon yhteydessä esiintyneet puutteet EU:n uusi luonnonvaraisten eläinten ja kasvien suojelusta annettu asetus 338/97 ((EYVL L 61, 3.3.1997, s. 1. )) tuli voimaan 1. kesäkuuta 1997. Asetuksen 16 artiklassa jäsenvaltioita kehotetaan ottamaan käyttöön rangaistussäännöksiä sekä haltuunottoon ja takavarikointiin liittyviä toimenpiteitä uuden asetuksen rikkomustapauksissa. Saksan liittotasavalta ei tähän mennessä ole täyttänyt tätä velvollisuuttaan vaikka sillä olisi ollut siihen riittävästi aikaa ja vaikka se tiesi asiasta hyvissä ajoin ennen asetuksen voimaantuloa. Edellä mainitun vuoksi sellaisia kasvi- ja eläinlajeja, jotka EU:n mukaan tarvitsevat erityistä suojelua, voidaan tällä hetkellä tuoda ja viedä ilman seuraamuksia. Asetuksen vaatimusten vastaisesti seuraamuksitta jää myös: ostaminen, ostettavaksi tarjoaminen, hankkiminen kaupallisiin tarkoituksiin, julkinen näytteille pano kaupallisessa tarkoituksessa, myynti, hallussapito myyntitarkoituksiin, myytäväksi tarjoaminen ja myytäväksi kuljettaminen kaikkien asetuksen liitteissä A ja B lueteltujen lajien osalta. Kaikkien näiden tapausten osalta Saksan tullilaitokselta puuttuu asianomainen valtuutus. 1. Onko komissio tietoinen edellä mainituista puutteista, joita on ilmennyt eurooppalaisen lajien suojelua koskevan asetuksen toimeenpanossa Saksassa? 2. Jos on, mitä toimenpiteitä komissio aikoo toteuttaa tilanteen korjaamiseksi? 3. Aikooko komissio nostaa syytteen Euroopan yhteisöjen tuomioistuimessa Saksan liittohallituksen toimettomuudesta aiheutuneen sopimuksen rikkomisen perusteella? 4. Onko muissa jäsenvaltioissa ilmennyt samanlaisia puutteita? Jos on, missä jäsenvaltioissa on esiintynyt vaikeuksia ja millaisista vaikeuksista on kyse ja mitä komissio aikoo tehdä tällaisten epäkohtien poistamiseksi? Komission jäsenen Ritt Bjerregaardin komission puolesta antama vastaus (11. syyskuuta 1997) Kuten parlamentin jäsen toteaa, luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 ((EYVL L 61, 3.3.1997. )) 16 artiklassa velvoitetaan jäsenvaltiot toteuttamaan tarpeelliset toimenpiteet seuraamusten määräämisen varmistamiseksi mainitun asetuksen vastaisista rikkomuksista. Saman asetuksen 22 artiklan mukaan 16 artiklaa sovelletaan asetuksen voimaantulopäivästä lähtien, joka on 3. maaliskuuta 1997. Jäsenvaltioiden on 20 artiklan mukaisesti ilmoitettava komissiolle asetuksen täytäntöönpanosäädöksistä ja kaikista sen täytäntöönpanemiseksi ja soveltamiseksi käytetyistä oikeudellisista keinoista ja toteutetuista toimenpiteistä. Saksa ei vielä ole, kuten eivät muutkaan jäsenvaltiot, tehnyt ilmoitusta asetusta koskevista oikeudellisista keinoista ja toimenpiteistä. Komissio kehottaakin jäsenvaltioita tekemään niin mahdollisimman nopeasti ja ryhtyy tarvittaessa rikkomusmenettelyihin niitä jäsenvaltioita vastaan, jotka eivät täytä velvoitteitaan.
Virallinen lehti nro C 117 , 16/04/1998 s. 0128



KIRJALLINEN KYSYMYS E-3019/97 komissiolle esittäjä(t): Amedeo Amadeo (NI) (1. lokakuuta 1997) Aihe: Hunajan tuotannon ja kaupan pitämisen edistäminen Viite: Ehdotus neuvoston asetukseksi (EY) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä (KOM(96)0596 lopull. - 96/0282 CNS) ((EYVL C 378, 13.12.1996, s. 20. )). Voiko komissio huolehtia siitä, että nuorille viljelijöille tarkoitetut ammatillisen koulutuksen ohjelmat sisällytetään ehdotuksessa ensisijaisten tavoitteiden joukkoon? Komission jäsenen Franz Fischlerin komission puolesta antama yhteinen vastaus kirjallisiin kysymyksiin E-3019/97, E-3020/97, E-3021/97 ja E-3022/97 (29. lokakuuta 1997) Ensinnäkin komissio haluaisi kiinnittää arvoisan parlamentin jäsenen huomion siihen, että neuvosto antoi 25. kesäkuuta 1997 asetuksen N:o (EY) 1221/97 ((EYVL L 173, 1.7.1997. )) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä. Asetuksen mukaan yksi ensisijaisista tavoitteista on mehiläishoitajille myönnetty tekninen apu, johon on mahdollista sisällyttää mehiläishoidosta kiinnostuneiden nuorten maanviljelijöiden kouluttaminen. Asetuksen tavoite on parantaa hunajan tuotantoa ja kaupan pitämistä, joten siinä ei ole kysymys tautien hävittämistä koskevasta ohjelmasta. Asetuksessa säädetään yhteisön osallistumisesta kansallisten ohjelmien rahoittamiseen, ja sitä sovelletaan periaatteessa erotuksetta kaikkiin mehiläishoitajiin. Yhteisössä kaupan pidetyn hunajan tuontiin ja laatuvaatimuksiin sovelletaan hunajaa koskevan jäsenvaltioiden lainsäädännön yhdenmukaistamisesta annettua neuvoston direktiiviä N:o 74/409/ETY ((EYVL L 221, 12.8.1974. )). Tämän direktiivin muutosehdotus on parhaillaan parlamentin ja neuvoston käsiteltävänä. Virallisesta elintarvikkeiden tarkastuksesta annetun neuvoston direktiivin N:o 89/397/ETY ((EYVL L 186, 30.6.1989. )) mukaan kolmansista maista peräisin olevia hunajatuotteita koskevat samat valvontasäännöt kuin yhteisössä tuotettuja tuotteita. Jäsenvaltioiden viranomaisten on toteutettava kaikki tarvittavat toimenpiteet sen varmistamiseksi, että tarkastukset tehdään edellä mainitun direktiivin mukaisesti.
Virallinen lehti nro C 117 , 16/04/1998 s. 0152



KIRJALLINEN KYSYMYS E-3108/97 komissiolle esittäjä(t): Roberta Angelilli (NI) (13. lokakuuta 1997) Aihe: Hanke uuden Itä-Rooman linjan rakentamiseksi Vaikka komissio suhtautui kielteisesti siihen, että Rooman kunta antaisi hankkeen uuden itälinjan rakentamiseksi Italian valtionrautateille, niin elokuussa kunnanvaltuusto teki uuden päätöksen, jolla se antoi kunnalle kuuluvalle Sta oy:lle hankkeen suunnittelun ja valtion rautateille sen rakentamisen. Tämä on jyrkässä ristiriidassa komission näkemyksen kanssa ja tällä esitetään asia uudelleen samoin ehdoin kuin se oli esitetty aikaisemminkin. Lisäksi suunnittelun antaminen Sta oy:n tehtäväksi herättää lukuisia epäilyksiä, sillä vaikka sen säännöstössä määrätään, että sen on huolehdittava joukkoliikenteestä, Rooman kunnanhallituksen uudessa päätöksessä se katsotaan insinööriyritykseksi. Päätöksessä määrätään myös, että Sta oy:n on mahdollista käyttää ulkopuolisia asiantuntijoita sen työssä ilman että toteuttamistavat ja tällaisen mahdollisuuden rajat täsmennetään asianmukaisesti. Ottaen huomioon edellä mainitun kysyn komissiolta 1. onko se tietoinen Rooman kunnan uudesta päätöksestä, 2. otettiinko päätöksessä täysin huomioon komission edeltäpäin antama selvitys, 3. toteutettiinko äskettäinen sopimusten myöntäminen julkisista palveluhankinnoista annetun direktiivin 92/50/ETY ((EYVL L 209, 24.7.1992, s. 1. )) määräysten mukaisesti, 4. jos todetaan, että sääntöjä on rikottu, aikooko komissio ryhtyä toimenpiteisiin Rooman kuntaa vastaan? Komission jäsenen Mario Montin komission puolesta antama vastaus (19. marraskuuta 1997) Italian viranomaiset eivät ole vielä ilmoittaneet virallisesti komissiolle päätöksestä, johon parlamentin jäsen viittaa. Tästä syystä komissio ei tällä hetkellä voi esittää näkemystään siitä, onko se julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetun direktiivin mukainen. Jos kysymys on rikkomisesta, komissio voi toteuttaa toimenpiteitä Italiaa vastaan EY:n perustamissopimuksen 169 artiklan nojalla, mutta se ei voi kuitenkaan missään tapauksessa toteuttaa toimenpiteitä Rooman kuntaa vastaan.
KIRJALLINEN KYSYMYS E-2519/97 komissiolle esittäjä(t): Klaus Lukas (NI) (22. heinäkuuta 1997)

Aihe: Kilpailuympäristön uudelleenjärjestely - kansallisten aluetukien uudistaminen

Tiedotusvälineistä saatujen tietojen mukaan (esim. Standard, 4.6.1997) komissio aikoo uudistaa perusteellisesti kansalliset aluetuet eurooppalaisen kilpailuympäristön uudelleenjärjestelyn puitteissa. Tähän liittyen allekirjoittanut haluaa esittää komissiolle seuraavat kysymykset:

1. Pitävätkö tällaiset tiedotusvälineistä saadut tiedot paikkansa? Jos pitävät, missä vaiheessa aluetukien uudistamisen valmistelu on tällä hetkellä? Kenellä on valtuudet päättää näistä uudistuksista?

2. Milloin uudistukset on tarkoitus ottaa käyttöön? Olisiko komission mielestä ollut jo aika ottaa ne käyttöön? Jos olisi, niin milloin? Jos ei olisi, niin miksi edes ajatellaan uudistuksia?

3. Mikä uudistuksien tarkoitus on? Lisäävätkö ne EU:n taloudellista kuormitusta vai helpottavatko ne sitä? Onko sellaisille alueille suunniteltu siirtymäajan apua, joita ei tueta kansallisesti enää uudistuksen jälkeen?

4. Minkä näkökohtien perusteella uudistukset toteutetaan? Mitä seurauksia uudistussuunnitelmien toteuttaminen aiheuttaisi Itävallalle?

5. Mitä mieltä komissio yleensä on kansallisista aluetuista?

Komission jäsenen Karel Van Miertin komission puolesta antama vastaus (29. syyskuuta 1997)

1. Komissio valmistelee parhaillaan alueellisiin tarkoituksiin myönnettyä valtiontukea koskevia suuntaviivoja, joilla on tarkoitus tarkistaa nykyisiä sääntöjä ja käytäntöjä ja yhdistää ne yhdeksi tekstiksi. EY:n perustamissopimuksen nojalla toimivalta 92 ja 93 artiklan soveltamisessa on pääasiassa komissiolla.

2. Komission päätöstä kyseisistä suuntaviivoista voidaan odottaa loppuvuodesta 1997. Suuntaviivojen on tarkoitus tulla voimaan 1. tammikuuta 2000.

3. ja 5. Sääntöjen ja käytäntöjen yhdistämisellä ja tarkistamisella pyritään lisäämään komission päätöksenteon avoimuutta tällä alueella ja siten parantamaan oikeusvarmuutta. Siten se vastaa jäsenvaltioiden ja muiden toimijoiden usein esittämiä toiveita. Mainituilla suuntaviivoilla on erityisesti tarkoitus keskittää kansalliset tukialueet; tavoite, jota korostettiin myös komission ¨Agenda 2000¨ ((KOM(97) 2000 lopull. ))-ohjelmassa sekä komission viidennessä yleiskatsauksessa valtion tuista. ((KOM(97) 170 lopull. )) Tästä ei aiheudu kustannuksia yhteisön talousarvioon.

4. Tässä vaiheessa ei ole mahdollista arvioida pelkästään Itävaltaan kohdistuvia vaikutuksia.
Virallinen lehti nro C 117 , 16/04/1998 s. 0125



KIRJALLINEN KYSYMYS E-3011/97 komissiolle esittäjä(t): Giuseppe Rauti (NI) (1. lokakuuta 1997) Aihe: Suojatun alkuperänimityksen myöntäminen ¨Terra di Bari¨ -öljylle Miksi komissio siirsi kokousta, jossa ¨suojattu alkuperänimitys¨ piti myöntää ¨Terra di Bari¨ -nimiselle ensimmäisestä puristuskerrasta valmistetulle öljylle? Italian maanviljelijöiden yhdistys piti kokousta ja nimityksen saamista varmana ja yhdistyksen maakunnallinen puheenjohtaja Antoni Barile oli jopa kutsunut kokouksen koolle Bariin heinäkuuksi ilmoittaakseen alan toimijoille ja lehdistölle hyvän ja odotetun uutisen. Voiko komissio tehdä kaiken voitavansa nimityksen saamiseksi ottaen huomioon, että käytännön valmisteluihin ryhdyttiin kolme vuotta sitten, että vaadittavat asiakirjat esitettiin, että Barin ¨vihreä kulta¨ on erittäin tunnettu ensimmäisen luokan tuote kansainvälisillä markkinoilla, ja että kaikenlainen viivytys olisi todellista sabotointia sellaisen alan vahingoksi, joka työllistää 60 000 henkilöä, tuottaa noin 800 000 000 kiloa öljyä 500 miljardin edestä, toisin sanoen melkein 20 prosenttia Italian oliiviöljyn ja 50 prosenttia Puglian alueen tuotannosta? Komission jäsenen Franz Fischlerin komission puolesta antama vastaus (14. lokakuuta 1997) Komissio on tyytyväinen voidessaan ilmoittaa, että ekstra-neitsytoliiviöljyn nimitys ¨Terra di Bari¨ on nyt lisätty luetteloon nimityksistä, joille komissio on ehdottanut suojattua alkuperänimitystä (SAN) 14 päivänä heinäkuuta 1992 annetun asetuksen (ETY) N:o 2081/92 ((EYVL L 208, 24.7.1992. )) 17 artiklan mukaisesti. Tästä suojattujen alkuperänimitysten ja suojattujen maantieteellisten merkintöjen ¨viidettä luetteloa¨ koskevasta komission asetusluonnoksesta keskusteltiin asianomaisen sääntelykomitean kokouksessa 17. syyskuuta 1997. Komission tarkoituksena on ehdottaa tämän luonnoksen hyväksymistä komitean seuraavassa kokouksessa. Jos komitean lausunto ¨viidennestä luettelosta¨ on puoltava, komissio voi päättää nimityksen ¨Terra di Bari¨ SAN-rekisteröinnistä ja sen julkaisemisesta mainitussa luettelossa Euroopan yhteisöjen virallisessa lehdessä mahdollisimman pian.
Virallinen lehti nro C 102 , 03/04/1998 s. 0117



KIRJALLINEN KYSYMYS E-2779/97 komissiolle esittäjä(t): Luigi Florio (UPE) (1. syyskuuta 1997) Aihe: Oikeuslaitoksen tilanne Italiassa 1. Onko komissio selvillä oikeudenkäytön syvästä kriisistä Italiassa, joka koskee oikeuslaitoksen siviili-, rikos- ja hallinto-oikeuden elimiä? 2. Onko komissio tietoinen menettelyjen nykyisin sietämättömän pitkästä kestosta, yhä ilmeisemmästä politisoitumisesta tuomarikunnan merkittävän osan piirissä sekä todellisten riitojen puhkeamisesta joidenkin oikeuslaitoksen yksiköiden välillä? 3. Eikö komissio katso, että tämä tilanne, josta on seurauksena miltei yleinen epäluottamus valtion kykyyn varmistaa oikeuden toteutuminen, on samalla syynä parhaillaan kehkeytyviin, Italialle myös taloudelliselta kannalta vakaviin haittoihin, siten että maa joutuu objektiivisesti katsoen epäedulliseen asemaan, mikä samalla merkitsee suurempia riskejä kaikille maassa toimiville, ja sitä, että tällä tavoin myös yhtenäismarkkinoiden asianmukainen toimivuus vaarantuu? 4. Katsooko komissio, että on sen olisi esitettävä ehdotuksia Italian tilanteen vakiinnuttamiseksi sellaisen järjestelyn avulla, jossa oikeuslaitos on entistä riippumattomampi ja sen toiminta nopeampaa ja paremmin yhteensovitettua muiden Euroopan unionin jäsenvaltioiden oikeuslaitosten kanssa, ottaen huomioon, että Maastrichtin sopimuksen tavoitteisiin sisältyy Euroopan unionille osoitettu tehtävä kehittää läheistä yhteistyötä oikeuden alalla? Komission jäsenen Anita Gradinin komission puolesta antama vastaus (30. syyskuuta 1997) Komissio ottaa huomioon arvoisan parlamentin jäsenen ilmaisemat huolenaiheet. Kuten arvoisa parlamentin jäsen tuo esiin, Euroopan unionista tehdyn sopimuksen K.1 artiklan mukaan jäsenvaltioiden välinen oikeudellinen yhteistyö on yhteistä etua koskeva asia. Amsterdamin sopimuksessa yksityisoikeuden alan yhteistyöstä määrätään uudessa E artiklassa, joka lisätään perustamissopimuksen lukuun ¨Vapauteen, turvallisuuteen ja oikeuteen perustuvan alueen asteittainen toteuttaminen¨. Komissio huomauttaa kuitenkin, että oikeudellisen yhteistyön tavoitteena on kansallisten lainsäädännöllisten järjestelmien yhteensovitettu ja moitteeton toiminta unionissa. Tarkoituksena ei ole puuttua oikeushallinnossa mahdollisesti ilmeneviin epäkohtiin tai tuomarikunnan mahdolliseen politisoitumiseen. Nämä kysymykset kuuluvat jäsenvaltioiden toimialaan, ja niinpä komissio ei aio tehdä arvoisan parlamentin jäsenen esittämiä ehdotuksia.
Virallinen lehti nro C 117 , 16/04/1998 s. 0092



KIRJALLINEN KYSYMYS E-2882/97 komissiolle esittäjä(t): David Bowe (PSE) (17. syyskuuta 1997) Aihe: Polkumyynti - potaskateollisuus Komissaari Sir Leon Brittan tapasi Venäjän varapääministerin Anatoly Chubaisin Moskovassa kesäkuussa 1997 keskustellakseen EU:n ja Venäjän välisistä kauppaan liittyvistä asioista ja erityisesti polkumyynnin vastaisiin tulleihin liittyvistä kysymyksistä. Ottiko Venäjän varapääministeri käsiteltäväksi tämänhetkiset potaskapolkumyynnin vastaiset toimet ja jos otti, mitä komissaari vastasi? Komission jäsenen Sir Leon Brittanin komission puolesta antama vastaus (16. lokakuuta 1997) Yhteisestä kauppapolitiikasta vastaavan komission jäsenen ja Venäjän varapääministerin kesäkuussa 1997 Moskovassa järjestetyssä tapaamisessa ei keskusteltu kaliumkloridia koskevasta polkumyyntimenettelystä. Venäjältä peräisin olevan kaliumkloridin tuontiin sovellettavien polkumyynnin vastaisten toimenpiteiden uudelleentarkastelu ollaan kuitenkin juuri saamassa päätökseen, ja komissio antaa piakkoin asiaa koskevan ehdotuksen neuvostolle.
Virallinen lehti nro C 117 , 16/04/1998 s. 0070



KIRJALLINEN KYSYMYS E-2816/97 komissiolle esittäjä(t): André Sainjon (ARE) (1. syyskuuta 1997) Aihe: Boeingin ja McDonnell Douglasin fuusio Komissio hyväksymä Boeingin ja McDonnell Douglasin fuusio aiheuttaa perustavaa laatua olevia ongelmia. 1. Mitä teollisuuspolitiikkaa Euroopan unionin on harjoitettava, jotta se voisi vastata Yhdysvaltojen provokaatioon? 2. Voiko komissio tukea suurten eurooppalaisten ryhmittymien lähentymistä toisiinsa? Millä tavoin? 3. Voiko komissio edistää ilmailu- ja avaruustutkimusta viidennen puiteohjelman kehyksessä? Komission jäsenen Martin Bangemannin komission puolesta antama vastaus (20. lokakuuta 1997) Komissio ilmoitti heinäkuussa 1997, että se esittelee ilmailuteollisuuden tulevaisuutta käsittelevän tiedonannon neuvostolle ja Euroopan parlamentille syksyllä. Komissio antoi 24. syyskuuta 1997 asiakirjan Euroopan ilmailu- ja avaruusteollisuus ja maailmanlaajuisen haasteen kohtaaminen ((KOM(97) 466. )), jossa käsitellään arvoisan parlamentin jäsenen esille tuomia asioita. Komissio on samaa mieltä siitä, että voimistuvassa kansainvälisessä kilpailutilanteessa olisi ilmailuteollisuuden edun mukaista käyttää hyväksi niitä suurtuotannon etuja ja synergiaa, jotka voitaisiin saavuttaa nykyistä suurempien eurooppalaisten teollisuuskonsernien yhteydessä. Komissio katsoo lisäksi, että teollisuuden yhdistymishankkeiden on oltava teollisuusvetoisia ja perustuttava terveisiin taloudellisiin ja kaupallisiin kriteereihin, jotka mahdollistaisivat Euroopan unionin ilmailuteollisuuden dynaamisen ja joustavan osallistumisen ilmailuteollisuuden kansainvälisille markkinoille. Komissio on tunnustanut ilmailuteollisuuden alan teknologian hankinnan tärkeyden tutkimuksen ja teknologisen kehittämisen ja esittelyn viidennessä puiteohjelmassa (1998-2002) ((KOM(97) 142. )). Tässä yhteydessä se on ehdottanut avaintoimintakokonaisuutta Ilmailun uudet näkymät. Sen avulla komissio pyrkii toteuttamaan yhteensovittavia toimenpiteitä, joilla tuetaan Euroopan ilmailuteollisuuden strategisia tavoitteita. Avaruusteknologian ja avaruussovellusten alalla komissio varmistaa vastaavasti yhtenäisen lähestymistavan viidennen puiteohjelman eri erityisohjelmissa toteutettavissa TTK-toimissaan. Samoin varmistetaan synergia muiden avaruussovelluksiin liittyvien politiikkojen kanssa. Tällainen yhteistyö edistää sovelletun ja perustutkimuksen yhteisvaikutusta ilmailuteollisuuden monilla toisiinsa liittyvillä aloilla ja lisää toimien vaikutusta tuotantoketjun kaikilla tasoilla. Komissio on myös vahvistanut toimien yhteensovittamista Euroopan avaruusjärjestön ohjelmien ja erityisesti sen TTK-ohjelmien kanssa.
Virallinen lehti nro C 117 , 16/04/1998 s. 0020



KIRJALLINEN KYSYMYS E-2500/97 komissiolle esittäjä(t): Anita Pollack (PSE) (18. heinäkuuta 1997) Aihe: Hotellien paloturvallisuus Kirjallisen kysymykseni E-1423/97 ((EYVL C 45, 10.2.1998, s. 29. )) jatkoksi; miksi tutkimusta ei ole vielä julkaistu englanniksi? Onko komissio tyytyväinen siihen, että tutkimuksen tehneen ryhmän kyselylomakkeeseen tuli vain vähäinen määrä vastauksia; 20 000:sta lomakkeesta palautettiin vain 1 213. Lisäksi tutkimus kattoi vain kahdeksan EU:n jäsenvaltiota. Komission jäsenen Martin Bangemannin komission puolesta antama vastaus (16. lokakuuta 1997) Komissio on voi nyt täydentää parlamentin jäsenen kirjalliseen kysymykseen E-1423/97 antamaansa vastausta. Parlamentin jäsenen mainitsema paloturvallisuutta koskeva tutkimus on todellakin julkaistu ainoastaan ranskaksi. Tämä johtuu tutkimuksen ja sen liitteiden pituudesta (yli 750 sivua). Komissio saa ranskankielisestä tutkimuksesta tietoja ja voi ryhtyä sen perusteella toimenpiteisiin, vaikka sitä ei olekaan käännetty. Kyselytutkimus oli laajamittainen. Vastauksia saatiin yli 1000, mitä voidaan pitää riittävän edustavana yksityisiltä ja julkisilta tahoilta saatujen tietojen yhteensovittamiseksi ja analysoimiseksi.